open-index/open-wikipedia-markdown huggingface dataset:
Додола

мини|Прилеп, 1917 година. Ритуалот на заливање со вода на додолата
**Додола** или **Перперуна** e битие од словенската митологија која предствува богиња на дождот, а се поврзува со врховниот бог на молњата Перун. Во македонската обредна практика која се изведува при големите суши за да се предизвика дожд.

## Ритуали

Додолските ритуали се обредни пагански игри чии магиски елементи требале да предизвикаат дожд. Во играта учествуваат само девојки, најчесто млади девојчиња (5-10 години) бидејќи обредните правила барале потполна невиност. Девојките, наречени Додолчиња оделе облечени во стара облека, најчесто испокината, на главата носеле венци од трева, жито и цвеќе, а во рацете букети цвеќе со кои прскале вода по дворовите. Меѓу девојките е избирана главната додола, најчесто сираче, која се соблекувала и врз себе фрлала цвеќе и трева. Главната додола танцувала пред секоја куќа, а останатите девојки кои оделе поредени две по две пееле додолски песни:

дарувајте додолето,
додолето сирачето,
да попадне темна магла,
да зароси ситна роса,
да наводи рамно поле,
да си роди бериќетот!


Обраќањето на додолките најчесто се однесувало на бога кому му била упатена молитвата:

додолица бога моли,
ој додоле, мили боже,
дај ни, боже ситна роса, да нароси редом поле...


По пеењето домаќинката ги прскала девојките со вода и им дарувала брашно, волна, сланина, пари, но никогаш јајца, бидејќи се верувало дека тогаш би паѓал град. Некаде добиеното брашно го носеле кај вдовица која правела бакрдан (качамак) кој го јаделе врз чинија свртена наопаку, а од која претходно е истурена вода, некаде вдовицата правела обреден леб кој додолките го кршеле врз главата на главната додолка. По завршување на обредот со заедничкиот ручек на додлките, тие ги фрлале венците и букетите во река. Во некои краишта додолките го изведувале обредот по нивите, а некаде се капеле во реката по завршениот обред.

Постојат поголем број македонски додолски песни, како: „Ја наѕрни, чорбаџико“, „Пеперуга“ итн.

Во Јужна Србија додолките оделе на гробишта и од непознатиот гроб ваделе дрвен крст кој го натопувале во реката. Кај Русите бил забележен обичај при големите суши да се ископа гроб на покојникот и врз него да се истури водата. Ова го навело Гаспарин да тврди дека додолските обредни игри во себе содржат и почит и повик кон душите на предците. Кон ова се придодаваат и обичаите главната додолка да е сираче, вдовицата да го готви бакарданот или да го меси лебот, но и кај паганите во древните времиња било запомнето откопување на гробовите и полевање на покојникот. Исто така во некои краишта се верувало дека на починатиот до година дена од смртта мора секојдневно да му се носи вода или да се раздава инаку од неговата жед и лутината ќе има суша.

## Наводи

## Надворешни врски
*
*Додоле, додоле... на www.oldprilep.com

Категорија:Словенска митологија
Дебиан

## Дебиан

**Дебиан** е бесплатен оперативен систем кој користи Линукс јадро. Многу апликации во Дебиан се направени од ГНУ проектот, така што правилното име е "Debian GNU/Linux". Дебиан е една од најпопуларните Линукс дистрибуции. На него се засновани многу други дистрибуции како Ubuntu.

## Кратка историја
Дебиан проектот официјално е започнат на 16 август 1993, од страна на Ијан Мурдок. Тој е компјутерски програмер. Денеска Дебиан е развиван од повеќе од 1000 компјутерски специјалисти од целиот свет.

Името "Дебиан" е добиено од Ијан Мурдок и неговата сопруга Дебра.

## Верзии
Досега се издадени повеќе верзии на Дебиан. Најновата верзија е Дебиан 6.0 (Squeeze).

## Наводи

Категорија:Оперативни системи
Леќа (оптика)

мини|Леќи
*Леќа* — проѕирно тело, заградено со две мазни сферни површини или една сферна, а друга рамна. Леќите кои на средината се подебели, се нарекуваат испапчени или собирни леќи (конвексни), а леќите кои се подебели на краевите, се нарекуваат вдлабнати или растурни леќи (конкавни). Леќите најчесто се изработуваат од стакло, иако може да бидат изработени и од друг провиден материјал. Правата која минува низ центарот на леќата е главна оптичка оска, а точката О е оптички центар на леќата.

Прекршувањето на светлината низ собирните и растурните леќи, може да се објасни ако се земе дека леќата е составена од множество елементарни призми. Кај собирните леќи, сите призми се свртени со основата кон главната оптичка оска, а кај растурните леќи, обратно.

Реципрочната вредност на жаришното (фокусно) растојание (1/f) ја определува јачината на оптичката леќа (Ј):
J=1/f

Оптичката јачина на леќата се мери со единицата диоптер (D).
Една леќа има јачина еден диоптер, ако нејзиното жаришно растојание е еден метар.
Леќата има јачина 2 D, ако жаришното растојание ѝ е 0,5 м.

Оптичката јачина на собирните леќи е земена како позитивна, а оптичката јачина на растурните леќи е земена како негативна.
Фокусното растојание е мерка за јачина на прекршување на светлината низ леќата.
Јачината на леќата(Ј) е обратно пропорзионална со фокусното растојание.

## Галерија

Податотека:56. Оптичка леќа.ogg|Оптичка леќа
Податотека:26. Сферна аберација 1.ogv|Сферна аберација
Податотека:28. Сферна аберација со ласери.ogv|Сферна аберација со ласери



Категорија:Оптички направи
Категорија:Геометриска оптика
Малајски Архипелаг

**Малајски Aрхипелаг** — огромен архипелаг в најјугоисточниот дел на Азија, сместен помеѓу Индокина (континентална Југоисточна Азија) и Австралија, разделувајќи ги Индискиот од Тихиот Океан, оваа група од околу 20&nbsp;000 острови предствува најголемиот по површина архипелаг во светот.

Малајскиот aрхипелаг е составен од мноштво островски групи, од кои најпознати се:
* Големи Сундски Острови
* Мали Сундски Острови
* Молучки Острови
* Филипински Острови
Вкупната површина на архипелагот е повеќе од 2 млн. км2, а населението над 300 милиони. Нај големите острови се Борнео, Суматра и евентуално Нова Гвинеја (ако се смета како дел од архипелагот). Нај густо населен е островот Јава. Други острови се Сулавеси, Минданао, Тимор, Хајнандао, Лусон.

Државите, кои лежат на архопелагот се:
* Индонезија,
* Филипини,
* Сингапур,
* Брунеј,
* Малезија,
* Источен Тимор и
* Папуа Нова Гвинеја

## Наводи

## Поврзано
* Сундски Острови


Категорија:Острови во Океанија
Категорија:Архипелази
Категорија:Острови во Азија
Категорија:Архипелази во Тихиот Океан
Категорија:Географија на Југоисточна Азија
Категорија:Меѓународни архипелази
Категорија:Архипелази во Индискиот Океан
Антиб

**Антиб** (, ) — град во департманот Приморски Алпи, Франција, сместен на бреговите на Француската ривиера, помеѓу градовите Ница и Кан.

Антиб е луксузен и познат туристички центар во јужна Франција.

## Поврзано

## Наводи

## Надворешни врски

Категорија:Општини во Приморските Алпи
Категорија:Градови во Франција
Категорија:Населени места основани во 6 век п.н.е.
Ашхабад

**Ашхабад** (, или во минатото **Полторатск** помеѓу 1919 — 1927) — главен град на Туркменистан, држава во Средна Азија. Градот има население од 695.300 жители (2001) и се наоѓа помеѓу пустината Каракум и планинскиот венец Копет Даг. Во градот претежно живеат Туркмени со мала застапеност на Руси, Ерменци, и Азери.

## Збратимени градови
*  Албакерки, САД
*  Анкара, Турција
*  Атина, Грција

## Галерија

|Споеменикот на независноста
|Дворецот на Туркменбаши
|Собраниската зграда
Image:Ashgabat SPOT 1090.jpg|Ашхабад: сателитска снимка
Image:Walk of health overview.jpg|Долгиот пат на здравјето


## Надворешни врски

* Ашхабад низ слики.
* Фотогалерија на Ашхабат.
* Импресии од Ашхабат  
* Слики од модерен Ашхабат.
* Страна за модерниот Ашхабат   
* Слика од куќата Бахаи од 1948. 

Категорија:Главни градови во Азија
Категорија:Градови во Туркменистан

Категорија:Покраини во Туркменистан
Категорија:Населени места основани во 1881 година
Ромбоид

Во геометријата, **ромбоид** е четириаголник кој има два пара паралелни страни (т.е. **е** паралелограм), но соседните страни не се исти (т.е. **не** е ромб) и нема внатрешен агол од 90° (т.е. **не** е правоаголник).  &nbsp;Од друга страна, поимот **паралелограм** вклучува и ромбоиди, ромбови, правоаголници и квадрати.

:400п

:Ромбоид е паралелограм кој не е ромб, ниту правоаголник, ниту квадрат.

## Формули и особини на ромбоид
Види и паралелограм.

*Ромбоид е паралелограм
**Спротивните страни се складни (со иста должина).
**Спротивните (внатрешните) агли се складни (со иста големина).
**Соседните агли се суплементни (збирот им е 180°).
*Ромбоид не е ромб.
**Соседните страни на ромбоид **не** се складни. 
**Дијагоналите на ромбоид **не** ги преполовуваат внатрешните агли.
*Ромбоид не е правоаголник.
**Соседните агли на ромбоид **не** се складни. (Бидејќи ромбоидот е паралелограм, збирот на соседните агли е 180°. Доколку беа складни би биле по 90° и фигурата би била правоаголник.)
**Дијагоналите на ромбоид **не** се складни.

## Симетрија
*Ромбоидот нема осна симетрија.
*Ромбоидот како паралелограм има вртежна симетрија од 2-ри ред.

## Впишана и опишана кружница
*Ромбоидот нема ниту впишана, ниту опишана кружница, т.е. не е ниту тангентен четириаголник ниту тетивен четириаголник.

## Поврзани теми
*Паралелограм
*Ромб
*Четириаголник, Многуаголник

## Наводи

Категорија:Четириаголници
Категорија:Многуаголници
Категорија:Геометриски фигури
Категорија:Елементарна геометрија
Категорија:Геометрија
Категорија:Математичко образование
Поштенски број

**Поштенски број** — матична бројка или распознавање на секоја поштенска централа, односно пошта.

Категорија:Пошта
Категорија:Кодирање
Категорија:Советски пронајдоци
Голак

**Голак** — средновисока планина меѓу Делчевската Котлина на исток и Кочанската Котлина на запад, со меридијански правец на протегање. Планинскиот масив опфаќа 12.800&nbsp;ха, односно е долг околу 40 км а широк околу 20 км. Спаѓа во средно високите планини, а највисок врв е Чавка (1.538 м), под кој се наоѓа современ туристичко-рекреативен центар (1.400 м), 12 км од Делчево и на кој се наоѓа игралиште за фудбал, кошарка и тенис. Истоименото детско одморалиште располага со 230 легла и кое моментално не е во добра состојба. Постојат неколку помали сместувачки капацитети кои работат повремено како што се Вила Гранит, Вила Фротирка, Синдикална Вила, Вила Технозавод, Шумска Вила која е сопственост на Шумско стопанство Голак од Делчево како и неколку камп приколки кои се во релативно добра состојба. И покрај делумните пошумувања, сиромашна е со шуми. Располага го голем број на билки и чаеви кои се берат од месец април па сè до месец октомври како што се жолт и црвен Кантарион, Мајчина Душица, Бела Рада, Ајдучка трева, Бозел, Шипинки, Капини, Диви Јагоди, Подабиче, Нане, Јаглика итн. Се среќаваат голем број на печурки меѓу кои и јадливите Врган, Лисичарка, Буковка, Срндак итн. На планината Голак се среќава и поголем број на дивеч како што се дива свиња, див зајак, лисица, кафеав орел, понекоја срна како и повеќе видови на глодачи. И покрај тоа што не е многу богат со вода сепак на падините на Голак се наоѓаат неколку извори на вода како и две поголеми вештачки езерца кои служат како вода за наводнување на земјиштето како и за пиење на вода во Општина Делчево, тоа се езерата Лошана (за пиење вода) и езерото Петрашевец (за наводнување). На најдолниот дел на Голак тече најголемата река во источна Македонија реката Брегалница која на крајниот дел на планината Голак ја формира големата акумулација Калиманци. Постојат услови за скијање, планинарски велосипедизам како и за планинарство за што се занимава единственото Планинарско Друштво ПСД ГОЛАК Делчево кое е членка на Федерацијата на планинарски спортови на Македонија.

## Поврзано
* Обозна

## Наводи

Категорија:Планини во Македонија
Вебинар

**Веб конференциите** или познати **како вебинари** — презентации, работилници, состаноци или семинари кои се одржуваат преку интернет. На вебинарот секој учесник седи пред својот компјутер/лаптоп, и преку интернет е поврзан со другите учесници и презентери.

Од состанок со 5 учесници до конференција со над 200 учесници, вебинарите овозможуваат најразлични начини за интеракција, преку чет, гласовно со користење на микрофон, преку најразлични анкети и прашања итн.

За да присуствувате на кој било вебинар потребно е најпрво да го регистрирате вашето присуство, и по потреба да го инсталирате софтверот кој се употребува за конкретниот вебинар. Најчесто при регистрацијата ќе треба да ги внесете вашите лични податоци (име, презиме, е-пошта, компанија и слично) и потоа ќе добиете мејл со потврда за вашата регистрација и врска до вебинарот.

На денот на одржување на вебинарот потребно е да го отворите линкот кој го добивте во мејлот со потврдата за регистрација, и со тоа да се вклучите на вебинарот.

Категорија:Семрежје
Категорија:Зборови што ги нема во ТРМЈ
Категорија:Англизми
Свиланово

**Свиланово** — месност која се наоѓа на околу 2 километри југоисточно од селото Рајчани, односно на средината во триаголникот кој го сочинуваат селата Бања, Спанчево и Рајчани (Кочанско).

Месноста е познато по убиството на претседателот на Крушевската Република, Никола Карев, што се случило на 27 април 1905 година.

## Местоположба

Месноста се наоѓа во близина на кочанското село Рајчани, од каде води макадамски пат, кој продолжува понатаму кон селата Спанчево и Бања.

## Настан

На враќањето од Бугарија на пат кон Крушево, Никола Карев ја пренокил ноќта во селото Рајчани на 26 април 1905 година. Со Никола Карев бил уште еден војвода и еден врховист. Цела ноќ воделе разговор во кој било очигледно дека не се согласуваат со врховистот по што тој го напуштил Рајчани и се упатил кон Кочани. По сѐ изгледа дека овој врховист извршил предавство.

Утредента, на 27 април 1905 година, Никола Карев и неговата чета биле нападнати од турскиот аскер од Кочани, селото Бања и од другите околни села. Четата на Никола Карев со борба се повлекла на југоисток кај месноста Свиланово каде била сардисана од турскиот аскер. Тука четата се утврдила во едно трло и ја отпочнала последната нејзина борба. По нерамноправна борба на 27 април 1905 година, кога Карев видел дека нема излез од обрачот им кажал на своите соборци дека не смеат живи да се предадат на Турците. Само еден борец на Никола Карев успеал да го пробие обрачот и да побегне, а останатите го положиле животот на ова место.

## Галерија


Податотека:Svilanovo spomen park.jpg|Спомен-парк посветен на Карев кај Свиланово
Податотека:Karev obelezje.jpg|Новото спомен обележје на Карев
Податотека:Svilanovo Karev.jpg|Поранешното спомен обележје на Карев кај Свиланово
Податотека:Меморијален парк „Свиланово“ - Рајчани 2.jpg|Новиот споменик на Карев (2023)
Податотека:Меморијален парк „Свиланово“ - Рајчани 3.jpg|Поглед на меморијалниот парк (2023)
Податотека:Меморијален парк „Свиланово“ - Рајчани.jpg|Поглед на меморијалниот парк (2023)


## Наводи

## Надворешни врски

Категорија:Рајчани
Категорија:Географија на Кочани
Категорија:Знаменитости во Кочани
Категорија:Туризам во Македонија
Монтевидео

**Монтевидео** () е најголем град, престолнина и главно пристаниште на Уругвај. Монтевидео воедно е единствениот град во државата со повеќе од милион жители. Официјалното име е Сан Фелипе и Сантјаго де Монтевидео (). Според Mercer Human Resource Consulting, Монтевидео го нуди најквалитетниот живот во Латинска Америка. Градот е седиште на Римокатоличката епархија на Монтевидео.

750px|center|thumb|<center>Панорама на Монтевидео.</center>

## Збратимени градови
*  Барселона, Шпанија
*  Берлин, Германија
*  Богота, Колумбија
*  Буенос Аирес, Аргентина
*  Кадис, Шпанија
*  Кордоба, Аргентина
*  Куритиба, Бразил
*  Порто Алегре, Бразил
*  Ла Плата, Аргентина
*  Мадрид, Шпанија
*  Мерилја, Шпанија
*  Монтевидео, САД
*  Кингдао, Кина
*  Квебек Сити, Канада
*  Росарио, Аргентина
*  Санкт Петербург, Русија
*  Тианџин, Кина
*  Велингтон, Нов Зеланд

## Личности
;Родени
* Фабијан Естојанов (р. 1982), фудбалер
* Хорхе Лазаров (1950-1989), музичар
* Лотреамон (1846-1870), француски поет
* Хосе Насаси (1901-1968), фудбалер
* Диего Форлан (р. 1979), фудбалер
* Карлос От  (р. 1946), архитект

;Починати
* Хосе Насаси (1901-1968), фудбалер

## Клима

Во Монтевидео владее суптропската клима со млаки и суви зими, топли и влажни лета, пролетни времиња со бури и без тропски циклони.

## Наводи

## Надворешни врски
* Montevideo official website
*  PRESS The First Uruguayan Neighborhood and Documentatio Agency
* / A City Built by Us All

Категорија:Градови во Уругвај

Категорија:Главни градови во Јужна Америка
Категорија:Населени места основани во 1726 година
Департмани во Уругвај

**[[Уругвај]]** се состои од 19 департмани (*departamentos*, еднина *departamento*):

thumb|right|Карта na уругвајските департмани

Категорија:Административна поделба на Уругвај
Категорија:Уругвај
Категорија:Првостепени административни единици на земјите
Категорија:Списоци на административни единици на земјите
Геотропизам

**Геотропизмот** е особина на растителните органи под влијание на Земјината тежа да заземат извесен правец спрема вертикалата. Тој правец може да биде: 
* **позитивен**, кога органот расте во правецот на дејството на тежата т.е., коренот
* **негативен**, кога органот расте спротивно од правецот на дејството на тежата т.е., стеблото или
* **попречен**, кога расте вертикално спрема правецот на тежата т.е., лисјата.

## Наводи

Категорија:Биологија
Категорија:Зборови што ги нема во ТРМЈ
Василиј II Слепиот

**Василиј II Василевич Тјомниј (Слеп)** (руски: *Василий II Васильевич Тёмный*) (роден на  во  - починал на  во ) бил кнез на Московското Кнежевство, чиешто долго владеење (1425-1462) било проследено со големата граѓанска војна од постарата руска историја.

## (1425—1433)

Василиј II бил најстарото дете на Василиј I и Софија. Тој е роден по 25 години брак на неговите родители. Во времето кога неговиот татко починал, тој имал само десет години. Бидејќи не бил способен да владее бил поставен регент кој владеел во негово име. Како крајот на регенството се приближувало, така неговиот чичко Јуриј започнал да се спротивставува организирајќи побуна во 1430 година. Така земјата била воведена во граѓанска војна. На крајот како посилен останал Јуриј кој ја освоил Москва и се крунисал за голем кнез во 1433 година.

## (1434—1446)

Новиот владетел не се осудил да го погуби на Василиј туку го испратил во малиот град Коламна. По ова следувала нова побуна, овој пат од страна на Василиј кој во 1434 година успеал да победи а Јуриј во истата година починал. Голема помош на Василиј му пружил неговиот брат Димитриј. Истовремено граѓанска војна имало и во Златната орда која во тоа време конечно се распаднала. Еден од хановите успеал да го основа Казанскиот каганат по кое следувал напад на Големото московско кнежевство и неуспешна опсада на Москва во 1439 година. По оваа неуспешна опсада, Василиј тргнал во противнапад, кој завршил катастрофално. Московската војска била поразена, а кнезот бил заробен. Тој во затвор поминал околу пет месеци. Кога бил пуштен, неговата земја започнала да плаќа голем данок на каганатот.

Искористувајќи ја оваа можност, Димитриј Јуријевич извршил државен удар во 1446 година, а самиот Василиј го ослепил, чин кој според руските закони Василиј го направил неспособен да владее. По ова, Василиј бил пратен во провинциски град.

## (1448—1464)

Без разлика што бил ослепен, Василиј имал доволно пријатели кои започнале да прават завера за враќање на власт. Така, во 1448 година Василиј станал по третпат голем кнез на Москва. Остатокот од своето владеење било проследено преку отстранување на малите моќни феудалци кои одиграле голема улога во неговото отстранување од власта. Суздал, Псков, Киров и Новгород станале вазали на Мсоква.

Василиј починал на 27 март 1462 година. Самиот кнез своите најголеми успеси ги доживеал во времето кога бил слеп поради кое бил наречен Василиј II Слепиот. Негов наследник станал синот Иван III.

Категорија:Монарси на Московското Кнежевство
Категорија:Династија Рурикович
Категорија:Руриковичи
Категорија:Православни монарси
Кромидеста купола

[мини|десно|200п|Кормидестата купола на [Црква Св. Василиј - Москва|црквата Св. Василиј во Москва]]
**Кромидеста купола** () — облик на архитектонска купола, карактеристична за православвните цркви во Источна Европа. Овој облик на купола се појавува и во Германија, каде е познат под името *Zwiebelturm* и се појавува како дел од барокните градби. Некои куполи имаат поголем пречник од оној на кулата над која се поставуваат и нивната висина обично ја надвисува нивната ширина. Овие крушковидни, стеснети форми на куполи многу наликуваат на кромид, по кои и биле наречени.

Други важни видови на куполи во православната црква се *шлеместите куполи*, како оние на катедралата Света Софија во Новгород и успенската катедрала во Владимир. Во Украина, ваквите куполи се наречени *крушести куполи*, а највпечатлива е онаа на катедралата Света Софија во Киев. Во барокната архитектура се употребува поимот *пупчеста купола*, како онаа на црквата Свети Андреја во Киев.

## Историја

Историчарите на уметноста се несогласни околу прашањето кога и зошто комидестите куполи станале посебно обележје на руската архитектура. Византиските цркви и киевскоруската архитектура се одликувале со отворени и мазни куполи без посебна конструкција издигната над кулата. Наспроти оваа античка форма, секоја кула во руската црква е надвисната со посебна метална структура или греда, што е поврзано со железна плоча или ќерамиди.

Од крајот на 19. век, многу руски цркви од пред петробарокниот период имале пупчести куполи. Големите кромидести купли биле издигнувани во седумнаесеттиот век на просторот околу градот Јарославл, кој коинцидентно бил познат по големите кромиди. Сосема малку куполи имале посложена пупчеста форма, која останала како остаток од барокната архитектура од доцнит седумнаесетти век. Крушестите куполи обично се поврзуваат со украинскиот барок, додека конусните куполи се типични за Закавказјето.

## Надворешни врски
* 
* Фотографии со кромидести куполи 

Категорија:Архитектонски елементи
Категорија:Црковна архитектура
Категорија:Руска архитектура
Категорија:Куполи
Категорија:Руски пронајдоци
Василиј III

**Василиј III** (руски:Василий II Васильевич Тёмный) (роден на  во  - починал на  во ) бил кнез на Московското Кнежевство од 1505 до 1533. Тој имал 3 браќа: Јури (роден во 1480), Симеон (роден во 1487) и Андреј (роден во 1490), како и 5 сестри: Елена (родена и починала во 1474),Теодосија (родена и починала во 1475), уште една Елена (родена во 1476), уште една Теодосија (родена во 1485) и Евдокија (родена во 1492).
## Наводи

Категорија:Монарси на Московското Кнежевство
Категорија:Династија Рурикович
Категорија:Руриковичи
Категорија:Православни монарси
Метиси

Местиците се потомци, кои настанале од мешањето на староседелците (Индијанците) и белците. Главно живеат во Латинска Америка и ги има околу 125 милиони. Зборуваат шпански и португалски јазик. По вероисповед, дел од нив се римокатолици, а еден дел се протестанти.

Категорија:Народи
Геодинамика

**Геодинамика** — геолошка наука што се занимава со проучување на геолошките појави што се случуваат денес на Земјата, на силите што ги предизвикуваат тие појави и на последиците од дејството на тие сили во поглед на одржувањето, создавањето и менувањето на Земјината кора, литосферата и плаштот.


Категорија:Геофизика
Категорија:Геодезија
Категорија:Тектоника на плочите
Фјодор I (Русија)

**Фјодор I Иванович** (руски:Фёдор I Иванович) (роден на 11 мај 1557 во Москва - починал на 7 јануари 1598 во Москва) бил последниот „цар на цела Русија“ од династијата Рјурик (1584-1598). Тој бил син на Иван IV Грозни и Анастасија Романовна. Тој бил крунисан за цар и автократ на цела Русија на 11 мај 1584 во Успенската соборна црква во Москва.

Категорија:Руски цареви
Категорија:Династија Рурикович
Категорија:Руриковичи
Категорија:Православни монарси
Категорија:Европски монарси од 16 век
Категорија:Починати во Москва
Категорија:Родени во 1557 година
Категорија:Починати во 1598 година
Церера (џуџеста планета)

**Церера** (ознака: **1 Церера**; симбол: ) — најмалата позната џуџеста планета во Сончевиот Систем и единствена во астероидниот појас. Наречена е по римската божица Церера.

мини|центар|400п|Орбитите на Церера (сино) и неколку други планети (бело/сиво).

## Наводи


Категорија:Џуџести планети
Категорија:Главен астероиден појас
Категорија:Астероиди наречени по ликови од римската митологија
Категорија:Астрономски тела откриени во 1801 година
Категорија:Астероиди од типот C
Категорија:Астероиди од типот G
Категорија:Активни астероиди
Категорија:Откритија на Џузепе Пјаци
Категорија:Тела забележани со ѕвездено прикривање
Категорија:Астероиди посетени од вселенски летала
Список на политички партии во Албанија

Од 1945 до 1990 во Албанија постоел еднопартиски систем. Единствената партија била Комунистическата партија на Албанија (позната како – Албанска партија на трудот).

Во 1990 Албанија се воведува повеќепартискиот систем. Од тогаш највлијателни се две партии: Демократска партија на Албанија и пост-коммунистичката Социјалистичка партија на Албанија.

## Партии, застапени во [[Парламент на Албанија|албанскиот парламент]] (2005), и водачи
* Демократска партија на Албанија (*Partia Demokratike e Shqipërisë*, PD) - Сали Бериша
* Социјалистичка партија на Албанија (*Partia Socialiste e Shqipërisë*, PS) - Еди Рама (од 1991 до 2005 - Фатос Нано)
* Републиканска партија на Албанија (*Partia Republikane e Shqipërisë*, PR) - Фатмир Медиу
* Социал-демократска партија на Албанија (*Partia Socialdemokrate e Shqipërisë*, PSD) - Скендер Ѓинуши
* Социјалистичко движење за интеграција (*Lëvizja Socialiste për Intigrim*) 
* Нова демократска партија (*Partia Demokrate e Re*) - Генц Поло
* Еколошка аграрна партија (*Partia Agrare Ambientaliste*) - Луфтер Џувели
* Демократска алијанса (*Partia Aleanca Demokratike*, PAD) - Неритан Цека
* Унија за заштита на човековите права (*Partia Bashkimi për të Drejtat e Njeriut*, PBDNJ) - Васил Мело
* Христијанско-демократска партија на Албанија (*Partia Demokristiane e Shqipërisë*) - Николе Леси
* Социајал-демократска партија на Албанија (*Partia Demokracia Sociale e Shqiperise*) - Паскал Миљо
* Либерално-демократски сојуз (*Bashkimi Liberal Demokrat*)

## Историски партии
* Албанска партија на трудот - Енвер Хоџа

## Други
* Македонска Алијанса за Европска Интеграција


Партии
Демократска партија на Албанија

**Демократска партија на Албанија** () е централно-десна, конзервативна, политичка партија во Албанија и е на власт од парламентарните избори од 2005 година. Таа има статус на набљудувач во Европската Народна Партија (EPP), додека во Центристичката Демократска Интернационала е полноправен член.

## Надворешни врски
* Официјално мрежно место 

Категорија:Политички партии во Албанија
Еди Рама

**Еди Рама** ( во )  — албански политичар, уметник и писател, кој од 2013 е премиер на Република Албанија. Рама е водач на Социјалистичката партија на Албанија од 2005. Тој бил министер за култура и спорт во владата на премиерот Фатос Нано (1998–2000), а во три последователни мандати бил и градоначалник на Тирана (2000–2011). На парламентарните избори во 2013, неговата партија остварила победа врз Демократска партија на Албанија на премиерот Сали Бериша. Рама е добитник на наградата за светски граддоначалник во 2004 година, а според *[[Тајмс]]*, тој бил еден од најзначајните европски политичари во 2005.

## Животопис
Еди Рама е роден во Тирана како син вајарот Кристак Рама и Анета Рама. Еди уште како дете покажувал талент за сликање, а во 1982 година се запишал на факултет за фина уметност. Како млад префесионално се занимавал и со кошарка, настапувајќи за екипата на Динамо Тирана. По падот на комунистичката власт во Албанија, Рама учествувал во демократските движења предводени од Сали Бериша, но поради идеолошки недоразбирања подоцна се разделиле. Во 1994 заминал за Франција каде сакал професионално да работи како сликар. Со школскиот другар Анри Сала учествувал на повеќе ликовни изложби.

### Политичка кариера
При една посета на Албанија во 1997, Рама бил физички нападнат. Тој се сомневал дека напаѓачите биле вработени во тајните служби, а го нападнале поради отворената критика кон Бериша, кој тогаш бил претседател на Албанија. За време на погребот на неговиот татко во 1998, Рама добил покана од албанскиот премиер Фатос Нано да биде министер за култура во неговата влада. Рама прифатил, и поради неговиот необичен начин на облекување стекнал симпатии во медиумите и помеѓу младите.

На локалните избори во 2000 се кандидирал за градоначалник на Тирана, каде го победил неговиот противкандидат, писателот Бесник Мустафај. За време на првиот мандат, Рама ги сменил фасадите на многу објекти во градот кои биле во советски стил. За овој чекор во 2004 добил награда за „најдобар светски градоначалник“. Во 2005 станал претседател на опозициската Социјалистичка партија на Албанија по оставката на Нано. Рама го променил имиџот на партијата со вклучување на млади интелектуалци и уметници во партиските редови.

По три последователни градоначалнички мандати, Рама иако првично бил прогласен за победник на локалните избори во 2011, по пребројување на гласовите тесно загубил од противкандидатот Љуљзим Баша. На парламентарните избори во 2013, партијата на Рама остварила победа над Демократска партија на Албанија на премиерот Бериша. Рама победил со програмата насловена „Преродба“ во која имало четири начела, и тоа европска интеграција, економско зајакнување, владеење на правото, и демократизација на институциите. Рама на функцијата премиер на Албанија стапил во септември 2013.

## Наводи

## Надворешни врски

*Официјална страница 
*Edi Rama wins the 2004 World Mayor Award 
*CityMayors article 

Категорија:Албански политичари
Категорија:Министри за култура на Албанија
Категорија:Градоначалници на Тирана
Категорија:Живи луѓе
Булган, Архангај

:*За други значења на поимот видете [[Булган (појаснување)]]*

**Булган** () — област во Архангај провинцијата во централна Монголија. Во 2009 година, населението било 2.434 жители.
## Наводи

Категорија:Градови во Монголија
Категорија:Области во Монголија
Чулут, Архангај

**Чулут** е област во Архангај провинцијата во централна Монголија. Именувана е според реката Чулут. Во 2009 година, населението било 3,744.
## Наводи

Категорија:Градови во Монголија
Категорија:Области во Монголија
Ерденемандал, Архангај

мини|Ресторан во Ерденемандал
**Ерденемандал** () — мал град во покраината Архангај и исто така област во истата покраина.

Категорија:Градови во Монголија
Категорија:Области во Монголија
Абдукција (логика)

**Абдукција** - (од латински abducere = одведе), е силогистичко заклучување во кое мајор е сигурен но од кое не се изведува сигурен заклучок поради несигурноста на минор. Абдукцијата ги назначува обопштените хипотези или идеи кои дедукцијата ги развива, а индукцијата докажува или побива.

Абдукцијата, за разлика од индукцијата и дедукцијата, не доведува до сигурен заклучок. Аристотелов пример за а. е: знаењето може да се поучува (сигурен мајор); правдата е некое знаење (веројатен минор); значи, правдата може да се поучува. Абдукцијата е вид хипотетичко заклучување кое се темели врз претходното искуство. Користењето на таквото заклучување се оправдува со тоа што често тоа е единствениот можен начин за одредување на рационалното однесување во иднина и толкување на нови феномени. Соодветствува на грчкиот израз άπαγωγή.

## Поврзано
* Дедукција 
* Индукција

Категорија:Логика
Категорија:Зборови што ги нема во ТРМЈ
Категорија:Расудување
Фатос Нано

**Фатос Танас Нано** (;  во  -  во Тирана) — пратеник во албанскиот парламент, кој ја претставувава изборната единица на градот Саранда. Тој бил трипати Премиер на Албанија и поранешен водач на Социјалистичката партија на Албанија.

## Наводи

## Надворешни врски

Категорија:Албански политичари
Категорија:Премиери на Албанија
Социјалистичка партија на Албанија

**Социјалистичката партија на Албанија** (), е централно-лева, социјал-демократска, политичка партија во Албанија. Моментално е водач на албанската опозиција. Од вкупно 140 седишта во албанскиот парламент, на изборите во 2008, партијата освоила 42 пратенички места. Водач на партијата е Еди Рама.

## Надворешни врски
* Официјално мрежно место 

Категорија:Политички партии во Албанија
Хотонт

**Хотонт** () e област во покраината Архангај во централна Монголија. Во 2009 година, населението било 4,440.
## Наводи

Категорија:Градови во Монголија
Категорија:Области во Монголија
Оги нур, Архангај

мини|Залез на сонце, поглед од Оги нур
**Оги нур** () е област во источниот дел на Архангај провинцијата во централна  Монголија. Во 2009 година, населението било 3,086.
## Наводи

Категорија:Градови во Монголија
Категорија:Области во Монголија
Битие

**Суштество** - (*грч. τὸ ὄν; лат. ens*), она што е (*id quod est*): ствар, предмет, актуалност, поединечно и конкретно суштество кое ја конституира стварноста. Основното значење на поимот е "да се биде нешто", односно суштество е сè она на што на кој било начин може да му се припише дека *е*, она што го има битието како својственост. Суштеството е најуниверзалниот поим и темелниот објект на метафизиката, не е можно да се дефинира по родот и специфичната разлика. Поимот суштество како такво (*ens ut sic*) е еден и аналоген, изрекува крајна апстракција и кажува само дека нешто *е*, значи му се противи на ништото (нулата), и ги опфаќа реалните и умствените суштества (*ens rationis*). Реалните суштества можат да бидат стварни и можни; стварните можат да бидат самостојни (супстанциите) и несамостојни (акциденциите); самостојните (супстанциите) можат да бидат независни (Бог) и зависни (створенијата). Мисленото суштество (*ens rationis*) пак, може да биде со темел во стварноста (на пр. просторот) или без темел во стварноста (на пр. ништожеството). Апсолутниот темел на суштествувањето е реалното, стварното, самостојното и независното, и како такво оригиналното битие, темелот на сите останати видови суштества. Прашањата за суштеството ги проучува метафизиката (онтологијата).

## Поврзано
* Атман
* Cogito ergo sum
* Ентитет
* Есенција
* Егзистенционализам
* Живо суштество 
* Онтологија
* Господ
* Феномен
* Време
## Наводи

Категорија:Онтологија
Категорија:Концепти во епистемологијата
Категорија:Концепти во логиката
Категорија:Метафизички поими
Таријат

right|thumb|Поглед кон Таријат.
**Таријат** () е обаст во покраината Архангај во централна  Монголија.

Категорија:Градови во Монголија
Категорија:Области во Монголија
Пандели Мајко

**Пандели Мајко** (; роден  во ) бил Премиер на Албанија од 1998 до 1999 година и во еден краток период во 2002. Тој е важна фигура во Социјалистичката партија на Албанија и неколкупати бил пратеник во албанското собрание.

Категорија:Албански политичари
Категорија:Албански министри
Категорија:Премиери на Албанија
Категорија:Живи луѓе
Cogito ergo sum

**Cogito, ergo sum** (со значење: „Мислам, значи постојам“) е филозофска изјава на латински користена од Рене Декарт. Денес се смета за основа на западната филозофија. Едноставното значење на оваа фраза е дека ако некој се исчудува дали постои или не, тогаш тоа е доказ дека постои, бидејќи постои „јас“ кој размислува.

## Наводи

Категорија:Латински изрази
Категорија:Концепти во епистемологијата
Категорија:Метафизички поими
Алтанцогц

**Алтанцогц** () е  област во покраината Бајан-Олги во западна  Монголија. Во 2014 година, неговото население било 2684.
## Наводи

Категорија:Градови во Монголија
Категорија:Области во Монголија
Алтај, Бајан-Олги

мини|Алтај, Монголија, снимка од високо
**Алтај** () — град и  област во Монголија во покраината Бајан-Олги. Во 2014 година, неговото население било 3983.
## Наводи

Категорија:Градови во Монголија
Категорија:Области во Монголија
Фјодор II (Русија)

**Фјодор II Борисович** (руски:Фёдор II Борисович) (роден во 1589 во Москва - починал на 20 јуни 1605 во Москва) бил цар на Русија (1605) во времето на неволји. Се родил во Москва и бил син на Борис Годунов. Неговата мајка билча една од ќерките на Маљута Скуратов, еден од неславните водачи во времето на Иван Грозни.

Категорија:Руски цареви
Категорија:Православни монарси
Категорија:Европски монарси од 17 век
Категорија:Починати во Москва
Категорија:Родени во 1589 година
Категорија:Починати во 1605 година
Список на премиери на Албанија

Следи список на албанските премиери:

## До и за време на Втората светска војна
* Исмаил Кемали (1912-1913)
* Мифит Либохова (1913-1914)
* Турхан-паша Преметски (1914)
* Есад-паша Топтани (1914)
* Ајудулла Рушди (1914-1918)
* Турхан-паша Преметски (1918-1920) (2 пат)
* Сулејман-бег Делвина (1920)
* Илјас-бег Вриони (1920-1921)
* Пандели Еванѓели (1921)
* Хасан-бег Приштина (1921)
* Омер-паша Вриони (1921-1922)
* Џафер Јупи (1922)
* Ахмет Зогу, подоцна Крал Зог (1922-1924)
* Шефкет Верлаџи (1924)
* Илјас-бег Вриони (2 пат) (1924)
* Фан Ноли (1924)
* Илјас-бег Вриони (3 пат) (1924-1925)
* Ахмет Зогу (2 пат) (1925)
* Коста Кота (1928-1930)
* Пандели Еванѓели (2-й срок) (1930-1935)
* Мехди-бег Фрашери (1935-1936)
* Коста Кота (2 пат) (1936-1939)
* Шефкет Верлаџи (2 пат) (1939-1941)
* Мустафа Мерлика Круја (1941-1943)
* Екерем-бег Либоховски (1943)
* Малик Бушати (1943)
* Екерем-бег Либохова (2 пат) 1943
* Ибрахим-бег Бичаку 1943
* Мехди-бег Фрашери (2 пат) (1943)
* Реџеп Митровица (1943-1944)
* Фикери Дино (1944)

## После Втора светска војна
* Енвер Хоџа (Enver Hoxha) (1944-1954)
* Мехмет Шеху (Mehmet Shehu) (1954-1981)
* Адил Чарчани (Adil Çarçani) (1982-1991)
* Фатос Нано (Fatos Nano) (1991)
* Или Буфи (Ylli Bufi) (1991)
* Вилсон Ахмети (Vilson Ahmeti) (1991-1992)
* Александар Мекси (Aleksander Meksi) (1992-1997)
* Башким Фино (Bashkim Fino) (1997)
* Фатос Нано (1997-1998)
* Пандели Мајко (Pandeli Majko) (1998-1999)
* Илир Мета (Ilir Meta) (1999-2002)
* Пандели Мајко (2 пат) (2002)
* Фатос Нано (2002-2005)
* Сали Бериша (Sali Berisha) (2005-2013)
* Еди Рама (Edi Rama) (2013-)


Албанија
Премиери
Лажен Димитриј I

**Лажен Дмитриј I** (руски:Лжедмитрий) (роден во 1581/2? - починал на 27 мај 1606 во Москва) бил цар на Русија од 11 јуни 1605, па сè до неговата смрт на 27 мај 1606. Тој бил позат под името **Дмитриј Јоанович** (руски:Димитрий Иоаннович), а понекогаш е нарекуван и **Дмитриј II**. Тој бил еден од тројцата измамници од времето на неволјите, кој тврдел дека е Дмитриј Царевич Иванович, најмладиот син на Иван Грозни, кој веројатно избегнал обид за атентат во 1591. Се верува дека, вистнскиот Дмитриј навистина бил убиен во 1591 во Углич, а вистинското име на лажниот Дмитириј е **Григори Ортепјев**, иако ова е далку од сигурно точно.

Категорија:Руски цареви
Категорија:Руски римокатолици
Категорија:Православни монарси
Категорија:Европски монарси од 17 век
Категорија:Римокатолички монарси
Категорија:Починати во Москва
Категорија:Родени во 1582 година
Василиј IV (Русија)

**Василиј IV** (руски: Василий IV Шуйский; роден на 22 септември 1552 во Нижни Новгород - починал на 12 септември 1612 во Гостинин) бил цар на Русија по смртта на Лажниот Дмитриј. Неговото владеење било во времето на неовлјите, па во 1610, тој бил симнат од престолот.

Категорија:Руски цареви
Категорија:Православни монарси
Категорија:Руриковичи
Категорија:Европски монарси од 17 век
Категорија:Починати во 1612 година
Михаил Романов

**Михаил Фјодорович Романов** (руски:Михаи́л Фёдорович Рома́нов) (роден на 12 јули 1596 во Москва - починал на 14 јули 1645 во Москва) бил првиот руски цар од династијата Романови. Тој бил син на Фјодор Никитич Романов, кој подоцна станал патријарх на Москва и бил познат под името Филарет и Ксенија Шестова, подоцна позната како „големата калуѓерка“ Марта. Неговото владеење го означило крајот на времето на неволји.

## Деца
Од неговиот брак со Евдокија Стрешнева, Михаил имал 10 деца:

Категорија:Руски цареви
Категорија:Родени во 1596 година
Категорија:Починати во 1645 година
Категорија:Династија Романови
Категорија:Православни монарси
Категорија:Европски монарси од 17 век
Категорија:Починати во Москва
Фјодор III (Русија)

**Фјодор III Алексеевич** (руски: *Фёдор III Алексеевич*) (роден на 9 јуни 1661 во Москва - починал на 7 мај 1682 во Москва) бил цар на Русија од 1676 до 1682.

Категорија:Руски цареви
Категорија:Династија Романови
Категорија:Православни монарси
Категорија:Европски монарси од 17 век
Категорија:Луѓе од Москва
Категорија:Починати во Москва
Категорија:Родени во 1661 година
Категорија:Починати во 1682 година
Иван V (Русија)

**Иван V Алексеевич** (руски:Иван V Алексеевич) (роден на 6 септември 1666 во Москва - починал на 8 февруари 1696 во Москва) бил цар на Русија, заедно со својот полубрат Петар I од 1682 до 1696. Тој бил најмладиот син на Алексеј I и Марија Милославскаја. Неговата функција била само формална, бидејќи тој имал психички и физички недостатоци, па дури седел со часи, поради неможноста сам да стане и да оди.

Категорија:Руски цареви
Категорија:Родени во 1666 година
Категорија:Починати во 1696 година
Категорија:Династија Романови
Категорија:Православни монарси
Категорија:Европски монарси од 17 век
Категорија:Луѓе од Москва
Категорија:Починати во Москва
Булган, Бајан-Олги

:*За други значења на поимот видете [[Булган (појаснување)]]*

thumb|right|300px|Џамија во Булган.
**Булган** () е област во Монголија во  покраината Бајан-Олги. Во 2014 година, неговото население било 3487.
## Наводи

Категорија:Градови во Монголија
Категорија:Области во Монголија
Ден на словенската писменост

**Ден на словенската писменост** — поим којшто може да се однесува на еден од следните празници:

* Ден на македонските и сесловенските просветители и учители — државен празник во Македонија.
* Ден на словенската писменост и култура — празник во Русија.
* Ден на словенските мисионери Кирили и Методиј — празник во Чешка.
* Ден на бугарската просвета и култура и на словенската писменост — празник во Бугарија.
* Ден на Кирил и Методиј — празник во Србија.
Ден на бугарската просвета и култура и на словенската писменост

:*За други значења видете на појаснителната страница за [[Ден на словенската писменост|Денот на словенската писменост]]*

**Ден на бугарската просвета и култура и на словенската писменост** () — државен празник на Бугарија кој се прославува на 24 мај. На овој ден Бугарите ја прославуват бугарската култура и создавањето на кирилицата, во т.н. Преславска книжевна школа. Овој празник во Македонија се слави како „Ден на сесловенските просветители“.

Првите познати сведочи за прославата на празникот се пронајдени во ерменската летописи од 1813 г, каде што се споменува за прослава на светите браќа на 22 мај 1803 г. во Шумен.

За првпат на 11 мај 1851 г. во епархиското училиште „Св. Кирил и Методиј“ во Пловдив по иницијатива на Најден Геров се организира празник на светите браќа Кирил и Методиј – создатели на словенската писменост. Во 1857 година празникот редовно се прославува во Пловдив, Цариград, Шумен  и Лом, а на 11 мај 1860 година и во црквата Св. Богородица во Скопје.

Од 60-те години на XX век секоја година традиционално во Рим се одбележува овој празник со посета на државна и црковна делегација од Бугарија која се поклонува на гробот на сесловенскиот просветител Свети Кирил во црквата Сан Клементе. На ова му претходи официјална посета на Ватикан и папата.

## Поврзано
* Ден на сесловенските просветители

Категорија:Државни празници во Бугарија
Категорија:Свети Кирил и Методиј
Ден на сесловенските просветители

:*За други значења видете на појаснителната страница за [[Ден на словенската писменост|Денот на словенската писменост]]*

**Ден на сесловенските просветители и учители** или **Ден на светите солунски браќа Кирил и Методиј** — државен македонски празник кој се празнува на 24 мај. Празникот е во чест на Св. Кирил и Св. Методиј, основачите на првата словенска азбука – глаголицата. Денот на македонските светители е прогласен за државен празник од.
Во XI век Црквата го прогласила 24 мај (11 мај по стар стил) за ден на светите просветители Кирил и Методиј. Денот во Македонија првпат бил одбележан на 11 мај 1860 година во црквата Св. Богородица во Скопје.

Датумот е избран бидејќи го означува датумот кога започнала Моравската мисија.

## Празнувања
### Во Македонија
Традиционално празникот во Македонија започнува со честитката на премиерот на републиката со граѓаните на Македонија.

Во Охрид, градот-лулка на словенската писменост и култура, традиционално се одржуваа повеќе свечености. Од раните утрински часови започнува турнирот во мал фудбал во средното Угостителско училиште „Ванчо Питошески“ помеѓу учениците од трите среднообразовни центри во општина Охрид. Централната свеченост за одбележување на Денот на сесловенските просветители во организација на Општината започнува пред споменикот на Светите Кирил и Методиј во градскиот Парк. Бројни граѓани, просветни и културни дејци, ученици и претставници на јавниот и политичкиот живот од општината доаѓаат да одадат почит преку полагање на цвеќе на споменикот.

### Во Рим

[десно|250п|мини|[Црква Свети Климент (Рим)|Црквата „Св. Климент“ во Рим каде се наоѓа гробот на Св. Кирил]]
Почнувајќи од 1960-тите, секоја година традиционално во Рим се одбележува овој празник со посета на државна и црковна делегација од Македонија која се поклонува на гробот на сесловенскиот просветител Свети Кирил во Црквата „Св. Климент“. На ова му претходи официјална посета на Ватикан и папата. Поглаварот на Македонската православна црква чиноначалствува со молебен на гробот на Св. Кирил, додека неколку дена во Рим трааат деновите на македонската култура со голем број на концерти и изложби.

Во дијаспората, освен во Рим како центар на прославата, празникот се слави секаде каде што живеат Македонци. Во Германија се прославува со свечена литургија по македонските цркви, организирање на собири со македонски пејачи и турнири во мал фудбал. Најмногу се празнува во Елванген, јужна Германија во градот во кој Св. Методиј бил две и пол години во затвор.

## Бугарија
Во Бугарија овој ден се слави како „Ден на бугарската просвета и култура и на словенската писменост“, каде солунските браќа се сметаат за Бугари.

мини|десно|250п|Свечена литургија во германскиот град Елванген

## Наводи

## Поврзано
* Константин Филозоф
* Методиј Солунски

Категорија:Свети Кирил и Методиј
Категорија:Македонски празници
Категорија:Државни празници
Македонска дијаспора

[300px|thumb|right|Македонска прослава во [Берлин, Германија]]

**Македонската дијаспора** ја составуват Македонците кои живеат надвор од границите на Република Македонија. Првите иселувања на Македонците почнаа во 1900 година, поради политички и економски причини. По неуспешните востанија за ослободување на татковината во почетокот на XX век, многумина Македонци почнаа да се иселуваат од родните огништа поради разни притисоци. Најчесто иселувањето беше во прекуморските земји. Значително иселување на Македонците имаше и по Грчката граѓанска војна, по која од Егејска Македонија беа протерани голем број луѓе, (се претпоставува околу 100.000), кои замина во источните европски држави.

Вториот бран на иселување на Македонците се случил во 1980 и 1990-тие години поради економски причини. Извештајот од 1964 година наведува број на 580.000 македонски иселеници. Главен застапник на македонската дијаспора ширум светот е меѓународната организација Обединета Македонска Дијаспора со седиште во Вашингтон, САД.

## Македонците во светот

## Поврзано
* Географска распространетост на македонскиот народ
* Обединета Македонска Дијаспора

## Надворешни врски
* Обединета Македонска Дијаспора  
* Формирање на генералниот штаб на Советот на македонските друштва во Швајцарија на Викиизвор.

## Наводи
Eiffel 65

**Eiffel 65** беше Греми номиниран итало-диско бенд во доцните 90-ти години на 20 век кој потекнува од Италија. Нивна најпозната песна е Blue (Da Ba Dee) која го достигна првото место на многу поп-листи во Европа и светот. Нивни други познати песни се Move Your Body и Too Much of Heaven. Сите овие беа издадени во нивниот албум *Europop* во 1999 година. Членови на групата Eiffel 65 беа Jeffrey Jey, Maurizio Lobina и Gabry Ponte. Eiffel 65 се распадна во 2005 година.

## Распаѓање на Eiffel 65

Во март 2005 година, Габри Понте се отцепа од бендот и се фокусираше на соло кариера.
Во мај 2005 година останатите членови решија да продолжат заедно, но тие сакаа да се претставуват под ново име, не "Eiffel 65".
Новиот албум на Eiffel 65 со име Crash Test кој беше при изработка за време на распадот на бендот, ќе продолжат да го работат двата члена но под новото име *Bloom 06*.
*Bloom 06* и до денес постои и тие прават иста музика како и порано.

## Албуми

* Europop (1999) САД #4, 
* Contact! (2001)
* Eiffel 65 (2003) (претежно на италијански јазик)
* Eiffel 65 2 Disc (2004) (Диск 1: Eiffel 65, Диск 2: Eiffel 65 на англиски јазик)

## Надворешни врски

* Официјална страна на Bloom 06 

Категорија:Музички групи
Категорија:Музички групи основани во 1997 година